เราเคยมาร้านนี้เมื่อ  4 ปีที่แล้ว  สมัยนั้นระหว่างทางยังมีแต่ป่า ตอนนี้กลายเป็นร้านอาหารซีฟู๊ดเยอะมากๆ   เมื่อก่อนทางยังขรุขระ  เดี๋ยวนี้ทำถนนวิ่งสะดวกสบาย 

เราขับรถมาเส้นพระราม  2  แล้วเลี้ยวเข้าเส้นบางขุนเทียน  ตรงมาเรื่อยจนสุด   ร้านนี้จะมีป้ายบอกทางเป็นระยะๆ  พอถึงแล้วก็ซื้อตั๋วขึ้นเรือเลยจ้าาา 

ราคาค่าเรือ
- ผู้ใหญ่คนละ  50 (ไป-กลับ) 
- เด็กคนละ  20  (ไป-กลับ)

ระหว่างนั่งเรือก็ชมบรรยากาศ  2  ข้างทางไป.... 
 ใช้เวลานั่งเรือประมาณ  15-20 นาทีก็ถึงร้านจ้าาา  เรามาถึงร้านประมาณเกือบ  4 โมงเย็น  

มาถึงก็หาที่นั่ง   มี  2  แบบให้เลือก
-เเบบนั่งเก้าอี้และแบบโต๊ะญี่ปุ่น

สั่งอาหาร...
1.  ปลากระพงทอดน้ำปลา (กวอบนอกนุ่มใน  ปลาสดมากๆ)
2. กุ้งแช่น้ำปลา (กุ้งสดอร่อย)
3.  ยำใบชะครามกุ้งสด (ยำคล้ายๆยำถั่วพลู  แต่รสชาติใบชะครามจะออกเปรี้ยวนิดๆ  หน้าตาคล้ายชะอม)
4.  หอยแมลงภู่อบ (สดอร่อย)
5.  ต้มยำรวมมิตรน้ำใส 
6.  ปูม้านึ่ง  (โลละ  780บาท 4ตัวโล  ถ้าเป็นปูเนื้อโลละ 1,300  บาท  2 ตัวโลค่ะ  ปูที่นี่เค้าสดมากๆ  เนื้อหวานมากค่ะ) 
ตบท้ายด้วยสละลอยแก้วและลิ้นจี่ลอยแก้วค่ะ

กินเสร็จก็เดินถ่ายรูปรอบๆร้านค่ะ  ช่วงพระอาทิตย์ตกดินสวยมากๆเลย☀️

ได้เวลากลับละ  เช็คบิลค่าเสียหาย  2,400  กว่าบาท  (รวมเบียร์  4 น้ำอัดลม 1)

รอขึ้นเรือรอบทุ่มครึ่งค่ะ



เรือที่นี่มีรอบ  11.00 -21.00  ค่ะ
แต่เราไปวันธรรมดา รอบสุดท้ายแค่  20.30  เพราะคนน้อยค่ะ  แต่ถ้ามาวันหยุดละก็  ขากลับมีแจกบัตรคิวขึ้นเรือกลับล่ะค่ะ  คนจะเยอะมากๆ  ทานเสร็จต่างคนก็อยากจะกลับบ้าน

ปล.ช่วงหัวค่ำยุงเยอะมากเพราะอยู่ใกล้ป่าชายเลยนะคะ